เช็กสิทธิ์ www.เยียวยาเกษตรกร.com ธ.ก.ส. เตรียมจ่ายเงินรอบ 2 ไม่เว้นวันหยุด
อย่าลืมเช็กสิทธิ์ เยียวยาเกษตรกร ธ.ก.ส. เตรียมจ่ายเงิน 5000 บาท รอบเดือนที่ 2 ตั้งแต่วันที่ 15-21 มิ.ย.นี้ ทุกวันไม่เว้นวันหยุดจากความคืบหน้า โครงการมาตรการเยียวยาเกษตรกร ที่กระทรวงเกษตรและสหกรณ์ได้ให้ธนาคารเพื่อการเกษตรและสหกรณ์การเกษตร (ธ.ก.ส.) ทยอยโอนเงินเยียวยารายละ 5000 บาทต่อเดือน เป็นระยะเวลา 3 เดือน ตั้งแต่เดือนพฤษภาคม-กรกฎาคม 2563 ตั้งแต่วันที่ 15 พฤษภาคม 2563 ที่ผ่านมา โดยเกษตรกรที่ได้รับสิทธิ์นั้นจะต้องไม่ซ้ำซ้อนกับโครงการ ลงทะเบียนเราไม่ทิ้งกันล่าสุด นายกษาปณ์ เงินรวง รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. พร้อมจ่ายเงินช่วยเหลือเยียวยาเกษตรกรที่ได้รับผลกระทบจากการแพร่ระบาดของเชื้อไวรัสโควิด-19 ตามมติคณะรัฐมนตรี ในเดือนที่ 2 (มิ.ย. 2563) จำนวน 5000 บาท แก่เกษตรกรที่ได้รับโอนเงินในเดือนแรกไปแล้ว โดยจะทำการตรวจสอบสถานะการมีชีวิตอีกครั้งจากนั้น จะทยอยโอนเงินเข้าบัญชีเกษตรกรโดยตรง ตั้งแต่วันที่ 15-21 มิ.ย. 2563 ต่อเนื่องทุกวันไม่เว้นวันหยุด วันละประมาณ 1 ล้านราย สำหรับเกษตรกรที่อยู่ระหว่างการยื่นอุทธรณ์กับกระทรวงเกษตรและสหกรณ์ (กษ.) ผู้ที่อยู่ระหว่างการตรวจสอบข้อมูลเพิ่มเติม ทั้งเรื่องสถานะและเลขที่บัญชี เมื่อได้รับข้อมูลที่ผ่านการตรวจสอบจาก กษ. แล้ว ธ.ก.ส. จะดำเนินการโอนเงินต่อเนื่องทันทีส่วนกรณีผู้ที่มีสิทธิ์รับเงินเยียวยาแต่ไม่ประสงค์รับเงิน สามารถติดต่อหน่วยงานที่ท่านขึ้นทะเบียนเกษตรกร เพื่อแจ้งความประสงค์ไม่รับเงินดังกล่าว ซึ่ง กษ. จะรวบรวมข้อมูลเพื่อแจ้งมายัง ธ.ก.ส. เพื่อดำเนินการต่อไปสำหรับเกษตรกรที่ได้รับสิทธิ์ภายหลังการอุทธรณ์กับ กษ. ท่านสามารถแจ้งเลขที่บัญชีเงินฝาก เพื่อรอรับการโอนเงินผ่านทางเว็บไซต์ www.เยียวยาเกษตรกร.com ทั้งนี้ จะเป็นบัญชีของธนาคารใดก็ได้ โดยไม่จําเป็นต้องมาเปิดบัญชีใหม่กับ ธ.ก.ส. ซึ่งวิธีที่สะดวกรวดเร็วที่สุด คือควรเป็นบัญชีที่ผูกพร้อมเพย์กับบัตรประชาชนอย่างไรก็ตาม ท่านสามารถตรวจสอบสถานะการโอนเงินผ่านทางเว็บไซต์www.moac.go.th ได้ตั้งแต่วันที่ 15 มิถุนายน 2563 เป็นต้นไป.
อย่าลืมเช็กสิทธิ์ เยียวยาเกษตรกร ธ.ก.ส. เตรียมจ่ายเงิน 5000 บาท รอบเดือนที่ 2 ตั้งแต่วันที่ 15-21 มิ.ย.นี้ ทุกวันไม่เว้นวันหยุด
เยียวยาเกษตรกร,www.เยียวยาเกษตรกร.com เช็คสิทธิ์,www.เยียวยาเกษตรกร.com,เยียวยาเกษตรกรตรวจสอบสิทธิ์,ลงทะเบียนเยียวยาเกษตรกร,เงินเยียวยาเกษตรกร,ตรวจสอบสิทธิ์เกษตรกรรับเงินเยียวยา